# วันส้วมโลก
วันส้วมโลก (WTD) เป็นวันที่ได้รับการอนุมัติอย่างเป็นทางการโดยสหประชาชาติ ตรงกับวันที่ 19 พฤศจิกายน เพื่อให้ตระหนักในการจัดการสภาวะวิกฤตของสุขาภิบาลทั่วทั้งโลก มีผู้คนทั่วโลกกว่า 4.2 พันล้านคนดำเนินชีวิตอย่างปราศจากการจัดการสุขาภิบาลอย่างปลอดภัย และราว 673 ล้านคนขับถ่ายอุจจาระในที่โล่งแจ้งWHO and UNICEF (2019) Progress on household drinking water, sanitation and hygiene 2000–2017: Special focus on inequalities , Geneva, Switzerland เป้าหมายการพัฒนาอย่างยั่งยืนข้อที่ 6 บัญญัติว่า "ต้องรับประกันความสะดวกในการเข้าถึงกับการจัดการระบบน้ำและสุขอนามัยอย่างยั่งยืนแก่ทุกคน" เมื่อปี พ.ศ. 2544 วันส้วมโลกได้ถูกกำหนดขึ้นโดยองค์การส้วมโลก สิบสองปีต่อมาสมัชชาใหญ่แห่งสหประชาชาติ ได้มีมติเห็นชอบให้บรรจุวันส้วมโลกเป็นวันสำคัญของสหประชาชาติ

องค์การน้ำแห่งสหประชาชาติได้เป็นผู้ดูแลหลักของวันส้วมโลก องค์การน้ำแห่งสหประชาชาติยังเป็นผู้จัดทำเว็บไซต์วันส้วมโลกและยังจัดหัวข้อพิเศษในแต่ละปี ในปี พ.ศ. 2565 หัวข้อในปีนี้คือ "น้ำบาดาลกับสุขอนามัย" ในวันส้วมโลกจะมีการให้ความรู้และกิจกรรมอื่น ๆ กิจกรรมและการวางแผนถูกจัดขึ้นโดยองค์การน้ำแห่งสหประชาชาติ, องค์การนอกภาครัฐ หรืออาสาสมัคร

การเข้าห้องส้วมที่ปลอดภัย ล้วนมีผลต่อสุขภาพ, ความเป็นส่วนตัว และศักดิ์ศรีของคนโดยเฉพาะอย่างยิ่งสำหรับกลุ่มสตรี ระบบสุขาภิบาลที่ไร้มาตรฐานจะทำให้เกิดการแพร่กระจายของเชื้อโรคได้ โดยส่วนมากจะเป็นโรคเกี่ยวกับทางเดินอาหาร เช่น โรคอหิวาตกโรค, ท้องร่วง, ไทรฟอร์ย, โรคบิด และโรคพยาธิใบไม้ในเลือด ซึ่งมีผู้ป่วยทั่วโลกเป็นโรคท้องร่วงกว่า 892 ล้านคน

 หัวข้อ 
thumb|กิจกรรมในวันส้วมโลกในปี ค.ศ. 2015 ที่ประเทศปากีสถาน
thumb|เด็กนักเรียนในประเทศเยอรมนีร่วมวิ่งสำหรับเฉลิมฉลองในวันส้วมโลกในปี ค.ศ. 2014
thumb|กิจกรรมวันส้วมโลกร่วมวิ่งในปี ค.ศ. 2014 ที่ประเทศเซเนกัล
การกำหนดหัวข้อแต่ละปีเริ่มเมื่อปี ค.ศ. 2012 หัวข้อของวันส้วมโลกขึ้นอยู่กับสิ่งที่เกี่ยวข้องภายในปีนั้น หรือสิ่งต้องการจะสื่อสาร ตั้งแต่ปี ค.ศ. 2016 หัวข้อของวันส้วมโลกถูกใช้ร่วมกันวันน้ำโลก โดยมีเกณฑ์กำหนดโดยอิงมาจากรายงานการพัฒนาน้ำโลกของสหประชาชาติ

ข้างล่างนี้คือหัวข้อแต่ละประจำปีของวันส้วมโลก:
2022 – น้ำบาดาลกับสุขอนามัย (Groundwater and sanitation; คำขวัญ: "ทำสิ่งที่มองไม่เห็นให้เห็น") 
2021 – คุณค่าของส้วม (Valuing toilets)
2020 – การสุขาภิบาลอย่างยั่งยืนและการเปลี่ยนแปลงของสภาพภูมิอากาศ
 2019 – ไม่ทิ้งใครไว้ข้างหลัง (Leaving no one behind)
2018 – การแก้ปัญหาในหมู่ธรรมชาติ (Nature-based solutions; คำขวัญ: "เมื่อธรรมชาติเรียกหา")UN-Water (2018) World Water Development Report 2018: Nature-based Solutions for Water, Geneva, Switzerland
 2017 – น้ำเสีย (Wastewater)
 2016 – ห้องน้ำกับงาน (Toilets and jobs)UN-Water (2016) World Water Development Report 2016: Water and jobs, Geneva, Switzerland
 2015 – ห้องน้ำกับโภชนาการ (Toilets and nutrition)
 2014 – เสมอภาค และศักดิ์ศรี (Equality and dignity)
 2013 – ท่องเที่ยว กับ น้ำ (Tourism and water)
 2012 – "ผมให้อึ แล้วคุณละ?" (I give a shit, do you?) - เป็นคำขวัญ

 ตัวอย่างงานกิจกรรมและเหตุการณ์ 

 การเผยแพร่รายงาน 
บางองค์การเผยแพร่รายงานเกี่ยวข้องกับห้องน้ำ (หรือสุขอนามัย) ในวันส้วมโลกตัวอย่างเช่น:
 เดอะทอยเลตคลอเลชัน (2017) "เศรษฐกิจของสุขาภิบาล" (Sanitation Economy)
 [องค์กร]น้ำและสุขาภิบาลเพื่อคนยากไร้ในเมือง (WSUP) (2017) "คู่มือการเสริมสร้างสภาพแวดล้อมให้เอื้ออำนวนต่อการจัดการกากของอุจจาระ" (Guide to strengthening the enabling environment for faecal sludge management)
 สำนักงานแรงงานระหว่างประเทศ (ILO) (2016) "วอช@เวิร์ค: คู่มือพัฒนาตัวเอง" (WASH@Work: self-training handbook)
 องค์การอนามัยโลก, กองทุนเพื่อเด็กแห่งสหประชาชาติ และหน่วยงานเพื่อการพัฒนาระหว่างประเทศสหรัฐ (2015) "การปรับปรุงผลทางโภชนาการด้วยวิธีปรับปรุงสุขาภิบาลและสุขอนามัยให้มีประสิทธิภาพ: แนวทางปฏิบัติสำหรับนโยบายและโครงการ" (Improving Nutrition Outcomes with Better Water, Sanitation and Hygiene: Practical Solutions for Policies and Programmes)

 กิจกรรม 

2019: แผนกิจกรรมสำหรับวันส้วมโลกปี 2019 มีการจัดงานในรูปแบบตัวอย่างเช่น กิจกรรมเวิร์กชอปในสหรัฐในชื่อว่า "Manure Management – What Poop Can Teach Youth!", art installations ในประเทศไอร์แลนด์จัดกิจกรรมในธีม "Think Before You Flush" และกิจกรรม "Toilets for all Campaign in Rural areas" ในรัฐมัธยประเทศ, ประเทศอินเดีย
2018: กิจกรรมสำหรับวันส้วมโลกปี 2018 ได้มีกิจกรรมรณรงค์ในอินเทอร์เน็ตในโครงการ 'แฮกกาธอน' ในกานาโดยวิธีเผยแพร่ผ่านดิจิทัล ยังมีกิจกรรมที่จัดโดยวิศวกรไร้พรมแดนในประเทศเดนมาร์ก และการจัดกิจกรรมวาดภาพของเด็กนักเรียนในประเทศอินเดีย

 ผลสืบเนื่อง 
 ผลสืบเนื่องในโซเชียลมีเดีย 
แคมเปญวันส้วมโลกและสื่อสิ่งพิมพ์สามารถเข้าถึงผู้คนกว่าล้านคนในโซเชียลมีเดียได้โดยไม่ว่าจะเป็นในเว็บไซต์เฉพาะ และช่องทางอื่น ๆ กิจกรรมกว่า 100 กิจกรรมภายใน 40 ประเทศได้ถูกบันทึกไว้ในเว็บไซต์วันส้วมโลกทั้งในปี 2016 และในปี 2017 ในปี 2017 ได้มีแฮชแท็ก #WorldToiletDay โดยมีผู้เข้าถึงสูงสุดกว่า 750 ล้านคนในโซเชียลมีเดีย ในปี 2018 มีผู้เข้าถึงสูงสุดกว่าร้อยละ 15 เมื่อเทียบกับกิจกรรมในออนไลน์ปี 2017 และมีผู้มีส่วนรวมจากร้อยละ 12 ซึ่งเกิดขึ้นในปี 2017 เป็นร้อยละ 22 ภายในปี 2018